Љубимо се
Алекса Шантић 

Љубимо се! У љубави
Прониче нам среће цв'јет,
Љепше нам се небо плави -
С њега бјежи облак клет.

Љубимо се! Већ одавна
Презрели смо љубав ми...
Па с тога нам зора славна
Притиснута тамом спи...

Љубимо се! Једној цјел;ји
Управљамо мисли смјер,
Нек нам сване данак жељи -
Нек неслога пане - зв'јер.

Љубимо се! Па ће опет
Изгубљено наше бити,
Слава нам се у вис попет',
Анђ'о престат' сузе лити.

Љубимо се! Из гробова
Дједова нам збори глас. -
Чујмо! Ено, и с Косова
Вила за те моли нас...
У Мостару, на Божић 1888.
Шантићеве песме 1888.